Subject: RE: Uuringu "Tööst põhjustatud haiguste ja kutsehaiguste diagnoosimine ja töötamisega seotud tervisekahjude hüvitamine" andmete kustutamine
From: Anu Suviste - AKI <[email-masked]>
To: Marilin Lutsoja - MKM <[email-masked]>
Cc: Eva Põldis - MKM <[email-masked]>
Date: Mon, 1 Jun 2026 11:05:19 +0000

Tere!

Küsite Andmekaitse Inspektsioonilt (AKI) täpsustust seoses uuringu algandmete kustutamisega. Selgitan, et AKI ei näe ette kindalt vormi isikuandmete töötlemistoimingute dokumenteerimiseks. MKM uuringu "Tööst põhjustatud haiguste ja kutsehaiguste diagnoosimine ja töötamisega seotud tervisekahjude hüvitamine" läbiviimiseks AKI 06.06.2025 kooskõlastamise otsuse nr 2.2.-1/25/10-5 punkti 2 kohaselt tuleb MKM-l esitada algandmete hävitamisakt või kinnituskiri algandmete kustutamise kohta. Isikuandmete vastutava töötleja (MKM) kohustus on veenduda isikuandmete töötlemise lõpetamises. AKI-le akti või kirja esitamise nõude eesmärgiks on eelkõige teavitamine, et konkreetne uuring (sh isikuandmete töötlemine) on lõppenud ja uuringuks kogutud andmed ei unune kustutamata. Kokkuvõttes vastutab MKM isikuandmete vastutava töötlejana selle eest, et eesmärgi täitumisel isikuandmete töötlemine lõpeb. Konkreetse dokumendi (akti, kirja vms) vorm lähtub vastutava töötleja dokumendihalduse- või asjaajamiskorrast vms eeskirjast.

Heade soovidega
Anu Suviste
Jurist
[email-masked]<mailto:[email-masked]>
6274140

ERAELU KAITSE JA RIIGI LÄBIPAISTVUSE EEST
Tatari 39 | 10134 Tallinn | Eesti
LinkedIn<https://www.linkedin.com/company/estonian-data-protection-inspectorate/> | YouTube<https://www.youtube.com/@andmekaitse>

<https://www.aki.ee/>

From: Marilin Lutsoja - MKM <[email-masked]>
Sent: Friday, May 29, 2026 11:21 AM
To: info - AKI <[email-masked]>
Cc: Eva Põldis - MKM <[email-masked]>
Subject: Uuringu "Tööst põhjustatud haiguste ja kutsehaiguste diagnoosimine ja töötamisega seotud tervisekahjude hüvitamine" andmete kustutamine

Tere

Kirjutan seoses uuringuga "Tööst põhjustatud haiguste ja kutsehaiguste diagnoosimine ja töötamisega seotud tervisekahjude hüvitamine". Uuringu läbiviija kinnitas meile emaili teel, et nad on kustutanud nende käsutusse antud registriandmed, küsitluse kontaktid ja küsitlusega kogutud andmed, intervjuude kontaktid ja intervjuudega kogutud andmed (salvestised, transkriptsioonid). Kas sellisest kirjast piisab või on selleks olemas mingi kindel vorm?

Ette tänades
Marilin Lutsoja
nõunik
Töösuhete ja töökeskkonna osakond
Majandus- ja Kommunikatsiooniministeerium
+372 5883 6479 [email-masked]<mailto:[email-masked]>
www.mkm.ee<https://www.mkm.ee> | Suur-Ameerika 1, Tallinn